Malabo
Malabo (prije Santa Isabel) je glavni grad i trgovačko središte Ekvatorijalne Gvineje. Ima oko 100 000 stanovnika. Leži na sjevernoj obali ostrva Macias Nguema na rubu potopljenog vulkana, i upravno je središte istoimene pokrajine. Osnovali su ga Britanci u 19. vijeku. Jak je izvoz kakaoa, građevinskog drveta i kafe. Postoji međunarodni aerodrom. Od 2004. vadi se 360 000 barela sirove nafte dnevno, što je privuklo veliki broj stanovnika. Međutim, malo se ulaže u povećanje standarda.